
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Galanta 1T/50/2025 2325010663 07. 01. 2026 JUDr. Miroslav Studenčan ECLI:SK:OSGA:2026:2325010663.2
ROZSUDOK V MENE SLOVENSKEJ REPUBLIKY Okresný súd v Galante v konaní pred samosudcom JUDr. Miroslavom Studenčanom na hlavnom pojednávaní dňa 07.01.2026 v trestnej veci obžalovaného A. B. za prečin ohrozovanie pod vplyvom návykovej látky podľa § 289 ods. 1 Tr.zák. takto rozhodol: Obžalovaný, A. B., nar. XX.XX.XXXX v Bratislave-Staré Mesto, bytom C., B. XX, je
v i n n ý , že
dňa 13.06.2024 v čase o 21:22 hod. po požití metamfetamínu ako vodič viedol v meste Tešedíkovo pri cintoríne osobné motorového vozidlo značky Volkswagen Passat s evidenčným číslom D., kde bol zastavený a kontrolovaný policajnou hliadkou a bol vyzvaný, aby sa podrobil vyšetreniu na zistenie prítomnosti inej návykovej látky v organizme s čím súhlasil, pričom mu bol dňa 13.06.2024 v čase o 23:15 hod. odobratý biologický materiál - krv, z ktorého bola zistená prítomnosť metamfetamínu v krvi v koncentrácii 931 ng/ml a amfetamínu v krvi v koncentrácii 153 ng/ml, pričom uvedená koncentrácia psychotropných látok mala závažný vplyv na jeho psychické, senzorické a motorické funkcie do takej miery, že nebol v žiadnom prípade schopný viesť motorové vozidlo tak, aby neohrozil seba či iných účastníkov cestnej premávky, pričom v zmysle zákona Národnej rady Slovenskej republiky č. 139/1998 Z.z. o omamných látkach, psychotropných látkach a prípravkoch v znení neskorších predpisov metamfetamín a amfetamín patria do lI. skupiny psychotropných látok, teda vykonával v stave vylučujúcom spôsobilosť, ktorý si privodil vplyvom návykovej látky, činnosť, pri ktorej by mohol ohroziť život alebo zdravie ľudí alebo spôsobiť značnú škodu na majetku, čím spáchal -prečin ohrozenie pod vplyvom návykovej látky podľa § 289 ods. 1 Trestného zákona. Za to sa odsudzuje:
Podľa § 284 ods. 1, § 36 písm. l, § 37 písm. h, § 38 ods. 2, § 41 ods. 2, § 42 ods. 1 Tr. zák. na úhrnný i súhrnný trest odňatia slobody vo výmere 4 (štyri) roky. Podľa § 49 ods. 1 písm. a, § 51 ods. 1, ods. 2 Tr. zák. sa mu výkon trestu odňatia slobody podmienečne odkladá na skúšobnú dobu s probačným dohľadom v trvaní 4 (štyroch) rokov. Podľa § 51 ods. 3 písm. b Tr. zák. sa mu ukladá v rámci skúšobnej doby zákaz požívania návykových látok. Podľa § 51 ods. 4 písm. k Tr. zák. sa mu ukladá povinnosť zamestnať sa v skúšobnej dobe alebo uchádzať sa preukázateľne o zamestnanie. Podľa § 61 ods. 1, ods. 2 Tr. zák. sa mu ukladá i trest zákazu činnosti viesť motorové vozidlá každého druhu na dobu 6 (šesť) rokov. Podľa § 42 ods. 2 Tr. zák. sa zároveň zrušuje výrok o treste rozsudku Mestského súdu Bratislava I sp. zn. 54T 10/2025 zo dňa 12.3.2025, právoplatný dňom 12.3.2025, ako aj všetky ďalšie rozhodnutia na tento výrok obsahovo nadväzujúce, ak vzhľadom na zmenu, ku ktorej došlo zrušením stratili podklad. odôvodnenie: Podľa § 172 ods. 2 Tr.por. odôvodnenie rozsudku sa nevyhotoví, pretože obžalovaný a prokurátor sa vzdali podania opravného prostriedku. Poučenie: Proti tomuto rozsudku je možné podať odvolanie, a to do 15 dní čo do výroku o treste od oznámenia cestou podpísaného súdu na Krajský súd v Trnave. Oznámením rozsudku sa rozumie jeho vyhlásenie v prítomnosti toho, komu rozsudok treba doručiť. Ak sa rozsudok vyhlási v neprítomnosti takejto osoby, oznámením rozsudku je až jeho doručenie.

